钦定古今图书集成/明伦汇编/氏族典/第494卷 > 《廖用贤尚友录》 > 郑先护
## 钦定古今图书集成/明伦汇编/氏族典/第494卷 > 《廖用贤尚友录》 > 郑先护

按《魏书郑羲传》：“羲兄连山，连山子思明，思明子先护，
少有武干，解褐员外郎，转通直郎。庄帝之居藩也，先
护深自结托。庄帝即位，封平昌县开国侯，除广州刺
史。元颢入洛，庄帝北巡，先护据州起义兵，不受颢命。
庄帝还京，嘉其诚节，进爵郡公，寻转东雍州刺史，又
转豫州刺史。徐州刺史。尔朱仲远拥兵向洛，诏先护”
讨之。寻闻京师不守，先护部众逃散，遂窜伏于南境。
前废帝初，仲远遣人招诱之，既出而害焉。